**Informācija par SIA “Jēkabpils autobusu parks” valdes priekšsēdētāja kandidātu atlases procesu**

Atklātais konkurss uz SIA “Jēkabpils autobusu parks”, reģistrācijas Nr. 45403003245, juridiskā adrese: “Akurāteri” Salas pagasts, Jēkabpils novads, LV-5230, valdes priekšsēdētāja amatu tika organizēts saskaņā ar kapitāla daļu turētāja pārstāvja . 08.08.2022. rīkojumu Nr.2.6-8/22/623/D “Par kandidātu nominācijas procesu”.

Ar rīkojumu tika noteikta Nominācijas komisija šādā sastāvā:  
Komisijas priekšsēdētājs: Uldis Skreivers (Jēkabpils novada pašvaldības izpilddirektors)  
Komisijas locekļi:   
Natālija Dardete (Kapitālsabiedrību pārvaldības nodaļas vadītāja)  
Dace Gluha (Juridiskās nodaļas vadītāja)

Latvijas Pasažieru pārvadātāju asociācijas prezidents Ivo Ošenieks.

Atklātais konkurss uz SIA “Jēkabpils autobusu parks” valdes priekšsēdētāja amatu tika izsludināts 11.08.2022. Sludinājums par konkursu tika publicēts:  
•Jēkabpils novada pašvaldības mājas lapā;  
•SIA “Jēkabpils autobusu parks” mājas lapā;  
•Nodarbinātības valsts aģentūras vakanču datubāzē

Kandidātu pieteikšanās termiņš tika noteikts 02.09.2022.

Nominācijas process notika attālināti. Attālinātajās komisijas sēdēs komisijas locekļi izmantoja videokonferences rīku Teams.

Nominācijas komisija valdes priekšsēdētāja amatu kandidātus novērtēja, balstoties uz nominācijas komisijas 11.08.2022. sēdē apstiprinātiem vērtēšanas kritērijiem.

Konkursa nominācijas komisija veica sākotnējo pārbaudi atbilstoši pretendentu iesniegtajiem dokumentiem. Sākotnējā pārbaudē tika izskatīti 2 pretendentu iesniegtie dokumenti. Nominācijas komisija uz konkursa otro kārtu izvirzīja divus kandidātus.

Konkursa otrajā kārtā tika veikts pretendentu kompetenču izvērtējums (intervija, lai pārliecinātos par amatam nepieciešamajām zināšanām un prasmēm) un tika vērtēts iesniegtais uzņēmuma attīstības redzējums, atbilstoši uzņēmumam izvirzītajiem vispārējiem stratēģiskajiem mērķiem, uzņēmuma vidējā termiņa stratēģijai. Konkursa otrajā kārtā komisija vērtēja divus kandidātus.

Apkopojot konkursa abu kārtu kandidātu vērtējumus, nominācijas komisija 14.09.2022. pieņēma lēmumu SIA “Jēkabpils autobusu parks” valdes priekšsēdētāja amatam izvirzīt kapitāla daļu turētājam izvērtēšanai vienu kandidātu.

Nominācijas komisija beidza savu darbu ar brīdi, kad tika pieņemts gala lēmums par konkursa rezultātiem un iesniegts priekšlikums SIA “Jēkabpils autobusu parks” kapitāla daļu turētāja pārstāvim.